kardosdrur/scandi-wiki huggingface dataset:
Lee Cattermole

Lee Barry Cattermole (født d. 21. marts 1989) er en engelsk tidligere professionel fodboldspiller, som spillede som midtbanespiller i sin karriere. Han var i løbet af sin karriere kendt for sine hårde tackleringer, og holder rekorden som spilleren med flest gule kort per kamp spillet i Premier League-historien.

Klubkarriere

Middlesbrough 
Cattermole begyndte sin karriere hos Middlesbrough, hvor at han debuterede for førsteholdet den 2. januar 2006 i lokalopgøret imod Newcastle United. Han blev kåret som kampens spiller, og modtog stor ros fra træner Steve McClaren.

Cattermole blev den 7. maj 2006 den yngste spiller nogensinde, til at være anfører for klubben, da han ledte klubben i en kamp imod Fulham i en alder af 18 år og 47 dage.

Wigan Athletic 
Cattermole skiftede i juli 2008 til Wigan Athletic.

Sunderland 
Efter at have imponeret i sin ene sæson hos Wigan, skiftede Cattermole i august 2009 til Sunderland. Han blev med det samme etableret som en fast mand på førsteholdet, dog han spilletid blev begrænset som resultat af skader. Han blev før begyndelsen af 2010-11 sæsonen gjort til klubbens nye anfører.

Ved begyndelsen af 2013-14 sæsonen, blev John O'Shea givet anførerbåndet, og Cattermole blev også frataget sit trøjenummer 6, som blev givet til Cabral. Han blev dog givet trøjenummeret tilbage i 2014-15 sæsonen.

Cattermole fortsatte som fast mand på midtbanen for klubben over de næste sæsoner. Han var dog i 2016-17 sæsonen særlig skadesplaget, og sæsonen endte med, at Sunderland rykkede ned til Championship efter 10 år i streg i Premier League. Det blev kun værre herefter, da klubben led nedrykning for anden sæson i streg, da klubben rykkede ned i League One.

Det blev i juli 2019 annonceret, at Cattermole forlod klubben ved kontraktudløb, efter at have spillet i klubben i 10 år.

VVV-Venlo 
Cattermole skiftede i august 2019 til hollandske VVV-Venlo. Det lykkedes ham kun at spille 11 kampe for klubben, før at sæsonen blev aflyst på grund af coronaviruspandemien, og Cattermole blev fristillet af klubben som resultat.

Cattermole annoncerede i august 2020, at han gik på pension fra professionelt fodbold.

Landsholdskarriere 
Cattermole har repræsenteret England på flere ungdomsniveauer.

Kontroverser 
Cattermole blev i december 2008 givet en tre-årig bandlysning fra pubs i Stockton efter at være blevet arresteret for at lave ballede en aften i byen i november.

Cattermole og holdkammerat Nicklas Bendtner blev i december 2011 arresteret for a vandalisere parkerede biler i Newcastle upon Tyne. Sagen imod Bendtner blev droppet, men Cattermole blev fundet skyldig, og måtte betale erstatning til ejerne.

Referencer

Eksterne henvisninger 

 Lee Cattermole  på soccerbase.com 
 Lee Cattermole på football.co.uk

Fodboldspillere fra England
Fodboldspillere fra Middlesbrough F.C.
Fodboldspillere fra Wigan Athletic F.C.
Fodboldspillere fra Sunderland A.F.C.
Fodboldspillere fra VVV-Venlo
Ben Watson

Benjamin "Ben" Watson (født 9. juli 1985 i London, England) er en engelsk fodboldspiller, der spiller som midtbanespiller hos Nottingham Forest. Han har spillet for klubben siden 2018. Tidligere har han repræsenteret blandt andet Crystal Palace og Wigan.

Landshold 
Watson har (pr. april 2018) endnu ikke optrådt for Englands A-landshold, men spillede mellem 2004 og 2006 to kampe for landets U-21 hold.

Eksterne henvisninger 
 Watsons egen hjemmeside 

Fodboldspillere fra England
Fodboldspillere fra Crystal Palace F.C.
Fodboldspillere fra Wigan Athletic F.C.
Fodboldspillere fra West Bromwich Albion F.C.
Fodboldspillere fra Queens Park Rangers F.C.
John Forsythe

John Forsythe (29. januar 1918 – 1. april 2010) var en amerikansk skuespiller. Han var nok bedst kendt som Blake Carrington i den amerikanske tv-serie Dollars (Dynasty).

Noter

Eksterne henvisninger 

 
 Blake Carrington fylder 90 

Skuespillere fra New Jersey
Titus Bramble

Titus Malachi Bramble (født 21. juli 1981 i Ipswich, England) er en engelsk fodboldspiller, der spiller som midterforsvarer hos Stowmarket Town. Tidligere har han spillet for Ipswich Town i sin fødeby, Newcastle United, Wigan Athletic, Sunderland samt på lejeophold hos den lavere rangerende klub Colchester United. Titus har trukket sig fra professionel fodbold i en alder af blot 32 år.

Landshold 
Bramble har (pr. april 2018) endnu ikke optrådt for Englands A-landshold, men spillede mellem 2000 og 2002 ti kampe for landets U-21 hold.

Eksterne henvisninger 

Fodboldspillere fra England
Fodboldspillere fra Ipswich Town F.C.
Fodboldspillere fra Colchester United F.C.
Fodboldspillere fra Newcastle United F.C.
Fodboldspillere fra Wigan Athletic F.C.
Fodboldspillere fra Sunderland A.F.C.
Personer fra Ipswich
Danny Webber

Daniel Vaughn Webber (født 28. december 1981 i Manchester, England) er en engelsk tidligere fodboldspiller, angriber. Han spillede gennem karrieren for blandt andet Sheffield United, Portsmouth og Watford.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Port Vale F.C.
Fodboldspillere fra Sheffield United F.C.
Fodboldspillere fra Watford F.C.
Fodboldspillere fra Portsmouth F.C.
Fodboldspillere fra Leeds United F.C.
Fodboldspillere fra Doncaster Rovers F.C.
Fodboldspillere fra Accrington Stanley F.C.
Personer fra Manchester
Prydbregnemos

 
Prydbregnemos (Thuidium tamariscinum), ofte skrevet pryd-bregnemos, er et mos, der danner matgrønne puder på fugtig bund i skove. Stænglerne er tredobbelt forgrenede. Stænglens blade er lidt over en millimeter lange, mens grenbladene er meget små, kun lidt mere end en tredjedel millimeter.

Beskrivelse 
Stænglerne er ikke påfaldende rødlige modsat den meget lignende Hylocomium splendens (alm. etagemos), men regelmæssigt og tredobbelt snitdelte. Sideskuddene sidder alle i samme plan, sådan at det trekantede skudsystem har form som et juletræ. Løvet kan have farver fra lysegrønt til olivengrønt eller mørkegrønt. Mellem bladene finder man talrige bladagtige udvækster (parafyllier), der giver stænglen et matgrønt udseende.

De egentlige blade er trekantede nederst på hovedskuddet, men længere oppe er de smallere og sammentrukket til en lancetformet spids. Sideskuddenes blade er mere ovale og har kortere spidser. På hver af bladets celler finder man (under mikroskop) én enkelt vorte ved den yderste spids. Bladrandene bliver fint takkede på grund af vorterne, men hen mod spidsen er de kraftigere takkede. Sporehuset er cylindrisk og krumt med en kappe, der bærer et langt næb.

Rodnettet er fint og svagt udviklet, såkaldte rhizoider. Skud med vedvarende jordkontakt slår rod og danner nye planter.

Højde x bredde og årlig tilvækst: 0,05 x 0,10 (0,5 x 0,5 cm/år), heri ikke medregnet rodslående grene.

Hjemsted 
Prydbregnemos findes næsten overalt i verden. Den vokser på skyggefulde steder på vidt forskelligt underlag. Den foretrækker dog neutral og næringsrig bund.

Skoven ved Henderland Bank i Skotland er en lille tæt tykning af hassel med spredte pletter af ask og alm. røn. Den er beliggende på et sydhæld nær ved St. Mary's Loch, dvs. ca. 70 km syd for Edinburgh i Skotland. Her findes arten som udbredte tæpper på skovbunden under bl.a. alm. fingerbøl, alm. hvene, alm. mangeløv, bredbladet mangeløv, bølget bunke, engriflet hvidtjørn, håret frytle, klasekortlæbe, kratviol, skovsyre, stor fladstjerne, tveskægget ærenpris og vellugtende gulaks

Note

Kilder 
 Jan-Peter Frahm, Wolfgang Frey og J. Döring: Moosflora, 4. opl., 2004, 
 Christiansen, M. Skytte. Flora i farver 2. Sporeplanter, 1978, Politikens Forlag, .
 Kjeld Hansen (red.), Dansk feltflora, Gyldendal 1985. .

Skovbundsplanter
Stedsegrønne
Bregnemos-familien
Dean Whitehead

Dean Whitehead (født 21. januar 1982 i Abingdon, England) er en engelsk fodboldspiller, der spiller som midtbanespiller hos Huddersfield Town. Han har spillet for klubben siden 2015, og har tidligere optrådt for blandt andet Stoke City, Sunderland, Middlesbrough og Sunderland.

Eksterne henvisninger 

Fodboldspillere fra England
Fodboldspillere fra Oxford United F.C.
Fodboldspillere fra Sunderland A.F.C.
Fodboldspillere fra Stoke City F.C.
Fodboldspillere fra Middlesbrough F.C.
Steve Simonsen

Steven Preben Arthur "Steve" Simonsen (født 3. april 1979 i South Shields, England) er en tidligere engelsk fodboldspiller. Han spillede for Liverpool-klubberne Tranmere og Everton samt Sheffield United, Preston North End, Dundee og Stoke.

Simonsen var i sine første mange år i Stoke klubbens førstemålmand, men efter at holdet i sommeren 2008 skrev kontrakt med danske Thomas Sørensen, blev han fortrængt til en reserverolle, hvorefter han valgte at forlande klubben. I øjeblikket er det dog bosniske Asmir Begović der vogter målet for Stoke City.

Landshold 
Simonsen har (pr. februar 2011) endnu ikke optrådt for Englands A-landshold, men spillede i 1999 fire kampe for landets U-21 hold.

Eksterne henvisninger 
 soccerbase.com spillerinfo 
 Stoke City spillerinfo

Fodboldspillere fra England
Fodboldspillere fra Tranmere Rovers F.C.
Fodboldspillere fra Everton F.C.
Fodboldspillere fra Stoke City F.C.
Fodboldspillere fra Sheffield United F.C.
Andy Griffin

Andrew "Andy" Griffin (født 7. marts 1979 i Wigan, England) er en engelsk tidligere fodboldspiller, der spillede som back. Han spillede for blandt andet Derby, Stoke, Newcastle, Portsmouth F.C. og Reading.

Landshold 
Griffin nåede aldrig at spille for Englands A-landshold, men spillede i 1999 tre kampe for landets U-21 hold, hvor han desuden scorede to mål.

Eksterne henvisninger 

Fodboldspillere fra England
Fodboldspillere fra Stoke City F.C.
Fodboldspillere fra Newcastle United F.C.
Fodboldspillere fra Portsmouth F.C.
Fodboldspillere fra Derby County F.C.
Fodboldspillere fra Reading F.C.
Fodboldspillere fra Doncaster Rovers F.C.
Personer fra Wigan
Dave Kitson

David Barry "Dave" Kitson (født 21. januar 1980 i Hitchin, England) er en engelsk tidligere fodboldspiller, der spillede som angriber hos Oxford United. Gennem karrieren spillede han blandt andet for Cambridge United, Reading, Stoke City og Portsmouth samt på lejebasis hos Middlesbrough og Reading.

Eksterne henvisninger 

Fodboldspillere fra England
Fodboldspillere fra Cambridge United F.C.
Fodboldspillere fra Reading F.C.
Fodboldspillere fra Stoke City F.C.
Fodboldspillere fra Middlesbrough F.C.
Fodboldspillere fra Portsmouth F.C.
Fodboldspillere fra Sheffield United F.C.
Heinrich Bernhard Schaffalitzky de Muckadell

Heinrich Bernhard Schaffalitzky de Muckadell (8. maj 1681 i Strasbourg – 21. november 1751 i Næstved) var officer, general og adelsmand i dansk tjeneste. Han er stamfader til den danske adelsslægt Schaffalitzky de Muckadell.

Heinrich Bernhard Schaffalitzky de Muckadell blev født 8. maj 1681 i Strasburg. Hans forældre var Jürgen Conrad Schaffalitzky de Muckadell og Veronica Magdalene von Rathsamhausen. Slægten stammede fra Mähren, men var på grund af hussiterforfølgelserne udvandret til Württemberg, og Schaffalitzky kom i Christian 5.s tid til Danmark som page hos en af de württembergske fyrster, som da stod i dansk tjeneste. 1700 blev han fændrik ved Livregiment Dragoner, året efter løjtnant og 1702 kaptajn ved de til hjælpekorpset i Italien og Ungarn hørende dragoner. Efter hjemkomsten tog Schaffalitzky del i felttogene i Skåne og Nordtyskland, blev 1710 major ved 1. sjællandske Rytterregiment, 1712 oberstløjtnant ved 3. sjællandske, 1717 karakteriseret oberst, 1723 chef for 1. søndenfjældske Dragonregiment, 1725 for 1. fynske Rytterregiment, 1731 brigader, 1732 generalmajor, 1739 generalløjtnant og hvid ridder, 1747 afskediget som general af kavaleriet.

Schaffalitzky, der døde i Næstved 21. november 1751, havde 1720 ægtet Ulrica Elisabeth von Heinen (1699-1750), datter af generalmajor Albrecht Christopher von Heinen. Deres ældste søn, lensgreve Albrecht Christopher Schaffalitzky de Muckadell, blev oberst, kammerherre, hvid ridder og gehejmeråd. Han oprettede 1784 af de 4 fynske herregårde Arreskov, Gelskov, Brobygård og Ølstedgård Grevskabet Muckadell, opkaldt efter slægtens mähriske stamgods.

Kilder 
 Dansk Biografisk Leksikon

Eksterne henvisninger 
 Slægten Schaffalitzky de Muckadells stamtavle
 Slægten Schaffalitzky de Muckadell iflg. Danmarks Adels Aarbog

Godsejere fra Danmark
Generaler fra Danmark
Heinrich Bernhard
Riddere af Dannebrog (1671-1808)
Personer i Den Store Nordiske Krig fra Danmark-Norge
Danskere i 1700-tallet
Personer i Dansk Biografisk Leksikon
National Recovery Administration

National Recovery Administration (NRA) (oversat: National genoprettelsesadministration) var oprettet i USA i 1933 under National Industrial Recovery Act, og var en af tiltagene i New Deal, som blev udført af Præsident Franklin D. Roosevelt og hans administration. I NRA pålagde regeringen industrien konkurrencebegrænsende regler, produktionsbegrænsninger, regler for mindsteløn og regler om arbejdsforhold.

NRA pålagde industrierne til at lave et "regelsæt for fair konkurrence," som havde til formål at reducere den "destruktive konkurrence" og til at hjælpe arbejderne ved at fastsætte en minimumsløn og et maksimalt antal ugentlige arbejdstimer. Den pålagde også industriens ledere at fastsætte minimumpriser kollektivt. I 1935 erklærede USA's højesteret enstemigt, at NRA var forfatningsstridigt fordi den var i strid med forfatningens regler om magtadskillelse. Loven gav nemlig præsidenten ret til regulere forhold, som ifølge forfatningen hører under delstaternes kompetence. En anden mulig årsag til at loven blev afvist var, at højesterets medlemmer var gamle mænd, der var udnævnt af de republikanske præsidenter før Roosevelt (hvilket var Roosevelts udlægning).
NRA stoppede hurtigt sine projekter, men mange af dets bestemmelser om arbejdsforhold genoptrådte i Wagner Act i 1935.

NRA, som var symboliseret med den blå ørn, var populær blandt arbejderne. Forretninger, som støttede NRA, satte symbolet på deres butiksvinduer og på deres produkter. Selv om medlemskabet af NRA var frivilligt, blev virksomheder der ikke udstillede den blå ørn ofte boycottet, hvilket reelt set gjorde medlemskabet obligatorisk for forretningsdrivende.

Kilder 

New Deal
James Beattie

James Scott Beattie (født 27. februar 1978 i Lancaster, England) er en tidligere engelsk fodboldspiller, der spillede som angriber.

Tidligere har han tørnet ud for Stoke City, Sheffield United, Blackburn Rovers, Southampton og Everton. Hans mest succesfulde periode var hans seks år lange ophold hos Southampton FC, hvor han scorede 68 mål i 204 kampe.

Træner karriere

Accrington Stanley
Den 13 maj 2013 blev det bekræftet, at Beattie fremover skulle være spillende cheftræner i klubben.

Landshold 
Beattie står noteret for fem kampe for Englands landshold. Hans debut faldt den 12. februar 2003 i et opgør mod Australien. Han spillede derudover 9 kampe for U21 landsholdet, hvor han scorede 4 mål.

Personlige liv
I 2002 blev Beattie taget for spiritus kørsel hvilket gjorde, at han fik frataget sit kørekort.

Den 20. maj 2006 giftede Beattie sig med Sarah Rendle i Manchester. De har i dag 3 børn: James Samuel, George James samt Halle Sarah.

Eksterne henvisninger 

 soccerbase.com spillerinfo 
 Stoke City spillerinfo

Fodboldspillere fra England
Fodboldspillere fra Blackburn Rovers F.C.
Fodboldspillere fra Southampton F.C.
Fodboldspillere fra Everton F.C.
Fodboldspillere fra Sheffield United F.C.
Fodboldspillere fra Stoke City F.C.
Fodboldspillere fra Rangers F.C.
Fodboldspillere fra Blackpool F.C.
Fodboldspillere fra Accrington Stanley F.C.
Fodboldtrænere fra England
Store Mosse Nationalpark

Store Mosse Nationalpark er en svensk nationalpark, som ligger i Småland. Det er den største højmose i det sydlige Sverige med forskellige vådområder, søer og små skove.

Her er der både den vidstrakte mose, den fuglerige Kävsjön (den vigtigste yngleplads i det sydlige Sverige for Traner), et rigt kulturmiljø, klitter og udsigtssteder. Mere end 100 fuglearter yngler i området, f.eks. sangsvane, hejre, urfugl, grågås, småspove og dværgbekkasin. Nationalparken ligger nordvest for Värnamo i Gnosjö, Vaggeryds og Värnamo kommuner i Jönköpings län.

Gennem parken går flere vandreruter, som tilsammen er på 40 km. Der findes også rastepladser og fugletårne.

Eksterne henvisninger 
 Store Mosse Nationalpark – Official Web page
 Naturvårdsverket om Store mosse 

Nationalparker i Sverige
Jönköpings län
Etableret i 1982
Højesteret (USA)

USA's højesteret (Supreme Court of the United States, forkortet SCOTUS) er den højeste domstol i USA's føderale retsvæsen. Den er den endelige appelinstans for alle sager afgjort af de amerikanske føderale domstole og i sager afgjort af de enkelte delstaters statsdomstole i sager, der involverer den føderale lovgivning. Højesteret i USA fungerer også som førsteinstans i sager, der vedrører ambassadører, konsuler, og sager, hvori en stat er part. Højesteret har ligeledes adgang til at vurdere, om en delstats lov eller retsakt strider mod USA's forfatning, og om et præsidentielt dekret strider mod lov eller forfatning.

Den amerikanske højesteret blev nedsat med artikel 3 i USA's forfatning. Den nærmere regulering af højesteretten blev fastsat af den første amerikanske kongres ved "Judiciary Act of 1789", der siden er ændret flere gange. Højesteret består af højesteretspræsidenten og otte andre højesteretsdommere. Alle dommere udpeges for en livsvarig embedsperiode og kan alene fratræde frivilligt, ved død eller ved en rigsretssag. Når der opstår en ledig stilling, udpeger præsidenten med råd og samtykke fra Senatet en ny dommer. Hver dommer har en enkelt stemme til at afgøre de sager, der forelægges højesteret.

Domstolen har sæde i USA's hovedstad, Washington D.C.

Dommere

Nuværende dommere 
Der er for øjeblikket (2022) ni dommere ved USA's højesteret: Højesteretspræsident John Roberts og otte højesteretsdommere. Den p.t. længstsiddende dommer er Clarence Thomas, der har siddet siden den 23. oktober 1991. Efter Højesteretsdommer Antonin Scalia døde 13. februar 2016, ville præsident Obama udnævne Merrick Garland som Scalias efterfølger 16. marts 2016. Udnævnelsen blev blokeret i 293 dage af Senatets republikanske flertal, ledet af Mitch McConnell, til Obamas efterfølger præsident Trump kunne udnævne Neil Gorsuch som Scalias efterfølger i 2017. Den senest udpegede dommer er Amy Coney Barrett, der tiltrådte den 27. oktober 2020. Stephen Breyer meddelte, at han trækker sig tilbage i 2022; han afløses af Ketanji Brown Jackson, hvis udpegning blev bekræftet af Senatet den 7. april 2022.

Referencer

Eksterne henvisninger 

 Højesterets hjemmeside

USA's retsvæsen
Højesteret
Højesteretter
Háskóli Íslands

Háskóli Íslands eller Islands Universitet er et statsejet universitet. Det blev grundlagt i 1911 og havde 45 studerende det første år. I dag har Háskóli Íslands omkring 14.000 studerende, fordelt på 25 fakulteter.

Udover de store fakulteter er adskillige forskningsafdelinger forbundet til universitet. Med 423 ansatte undervisere, omkring 1800 andre undervisere og omkring 281 forskere og administratorer er Háskóli Íslands den største enkeltarbejdsplads på Island. De første 29 år var universitetet placeret i Altingshuset i centrum af Reykjavik. I 1933 fik universitetet tilladelse til at starte et lotteri. Universitetslotteriet som begyndte i 1934 er fortsat hovedkilde til investeringer i bygningsmassen. I 1940 flyttede universitetet ind i den nye hovedbygning (Aðalbygging) på universitetsområdet ved Suðurgata. Der er de fleste bygninger også i dag.

Universitetet i Island kan tilbyde studier i 60 forskellige emner. De mest populære blandt udvekslingsstuderende er historie (specielt ældre islandsk historie), litteratur (specielt sagalitteratur) og geologi/naturgeografi (specielt vulkanologi, glaciologi, seismitik og geoteknik), af åbenlyse årsager.

Undervisningssproget er islandsk, men nogle kurser er tilrettelagt på engelsk, således udenlandske studerende kan følge kurser hele universitetsåret. Udlændinge har ret til at skrive eksamen på engelsk i alle kurser. De fleste censorer forstår også et skandinavisk sprog, så det er muligt for danskere at aflevere på dansk.

Kendte alumni 
 Arnaldur Indriðason (forfatter)
Arndís Þórarinsdóttir (forfatter)
 Ásgeir Ásgeirsson (politiker)
 Björn Bjarnason (politiker)
 Davíð Oddsson (politiker)
 Elín Hirst (politiker)
 Einar Pálsson (forfatter)
 Einar Már Guðmundson (forfatter)
 Friðrik Sophusson (politiker)
 Guðmundur Finnbogason (forfatter, lektor)
 Hreiðar Már Sigurðsson (forretningsmand)
 Kristín Steinsdóttir (forfatter)
 Kristín Marja Baldursdóttir (forfatter)
 Sólveig Pétursdóttir (politiker)
 Sigurjón Sighvatsson (film producer)
 Vigdís Grímsdóttir (forfatter)
 Þórarinn Eldjárn (forfatter)
 Össur Skarphéðinsson (politiker)

Noter

Eksterne henvisninger 
 Universitetets hjemmesider: www.hi.is på engelsk og www.hi.is på islandsk

Universiteter i Island
Etableret i 1911
Matthew Etherington

Matthew Etherington (født 14. august 1981 i Truro, England) er en engelsk tidligere fodboldspiller, der spillede som midtbanespiller. Gennem karrieren spillede han blandt andet for West Ham United, Stoke City, Peterborough United, Tottenham Hotspur og på leje hos Bradford City.

I sin tid hos West Ham var Etherington med til at nå finalen i FA Cuppen i 2006, en kamp der dog blev tabt efter straffesparkskonkurrence til Liverpool F.C.

Landshold 
Etherington nåede aldrig at repræsentere Englands A-landshold, men spillede som ungdomsspiller for landet på både U-20 og U-21 niveau.

Eksterne henvisninger 

Fodboldspillere fra England
Fodboldspillere fra Peterborough United F.C.
Fodboldspillere fra Tottenham Hotspur F.C.
Fodboldspillere fra Bradford City A.F.C.
Fodboldspillere fra West Ham United F.C.
Fodboldspillere fra Stoke City F.C.
Davíð Oddsson

Davíð Oddsson (født 17. januar 1948) var direktør for den islandske centralbank Seðlabanki Íslands og tidligere politiker for det konservative parti, Sjálfstæðisflokkurinn (Selvstændighedspartiet). 

Han var Islands statsminister i perioden 1991–2004 og udenrigsminister 2004–2005. Han er den længstsiddende islandske statsminister til dato. 

Den 7. september 2005 meddelte han, at han ville trække sig tilbage fra politik. Senere samme måned overlod han posten som udenrigsminister til Geir H. Haarde. I oktober 2005 blev han så udnævnt til nationalbankdirektør.

Da den islandske økonomi brød sammen sidst i 2008, blev Oddsson anmodet om at tage sin afsked som nationalbankdirektør. Efter at statsminister Jóhanna Sigurðardóttir flere gange havde anmodet ham om at trække sig, forlod han jobbet den 26. februar 2009.

Davíð Oddsson er uddannet jurist på Háskóli Íslands, hvor han blev færdig i 1976. Fra 1982 til 1991 var han Reykjavíks borgmester.

Altingsmedlemmer
Personer fra Reykjavik
Statsministre fra Island
Borgmestre fra Island
Udenrigsministre fra Island